LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2004 M. LIEPOS 14 D. ĮSAKYMO NR. D1-385 „DĖL APLINKOS APSAUGOS AGENTŪROS NUOSTATŲ PATVIRTINIMO“ PAKEITIMO

2024 m. gruodžio 11 d. Nr. D1-450

Vilnius

1. P a k e i č i u Aplinkos apsaugos agentūros nuostatus, patvirtintus Lietuvos Respublikos aplinkos ministro 2004 m. liepos 14 d. įsakymu Nr. D1-385 „Dėl Aplinkos apsaugos agentūros nuostatų patvirtinimo“:

1.1. Pakeičiu preambulę ir ją išdėstau taip:

„Vadovaudamasis Lietuvos Respublikos biudžetinių įstaigų įstatymo 5 straipsnio 3 dalies 1 punktu ir Lietuvos Respublikos Vyriausybės įstatymo 26 straipsnio 3 dalies 8 punktu, įgyvendindamas Lietuvos Respublikos Vyriausybės 2010 m. spalio 20 d. nutarimo Nr. 1517 „Dėl įstaigų prie ministerijų“ 1.1.4 papunktį ir 2 punktą,“.

1.2. Pakeičiu 5 punktą ir jį išdėstau taip:

„5. Agentūros juridinio asmens kodas – 188784898. Agentūra turi sąskaitą valstybės ižde, antspaudą su Lietuvos Respublikos valstybės herbu ir savo pavadinimu, logotipą. Agentūros buveinė: Vilniaus m. savivaldybė, Vilnius, A. Juozapavičiaus g. 9, LT-09311.“

1.3. Pripažįstu netekusiu galios 14 punktą.

1.4. Pakeičiu 16 punktą ir jį išdėstau taip:

„16. Agentūrai vadovauja direktorius, kurį penkerių metų kadencijai (ne daugiau kaip dviem kadencijoms iš eilės) Valstybės tarnybos įstatyme nustatyta tvarka priima į pareigas ir atleidžia iš jų aplinkos ministras. Agentūros direktorius tiesiogiai pavaldus ir atskaitingas aplinkos ministrui.“

1.5. Pakeičiu 17.3 papunktį ir jį išdėstau taip:

„17.3 teikia aplinkos ministrui tvirtinti Agentūros metinius veiklos planus;“.

1.6. Pakeičiu 17.7 papunktį ir jį išdėstau taip:

„17.7 nustato Agentūros struktūrą, Agentūros valstybės tarnautojų ir darbuotojų, dirbančių pagal darbo sutartis, pareigybių skaičių ir pareigybių sąrašą, darbo apmokėjimo sistemą, jeigu Agentūroje nesudaryta kolektyvinė sutartis.“

2. Įgalioju Aplinkos apsaugos agentūros direktorių atlikti visus Lietuvos Respublikos teisės aktuose nustatytus veiksmus, susijusius su šiuo įsakymu pakeistų Aplinkos apsaugos agentūros nuostatų įregistravimu Juridinių asmenų registre.

Laikinai einantis aplinkos

ministro pareigas	Simonas Gentvilas